ABAVE ' INUBA 



I : 1-3 1 Yaubada Gaito'o Mova'aidi Gibubudi 

1:1-5 1 Inuba-ino'ena Yaubada lobama be 
babi-mo ' a gimidibubudi . 2 Bab i -mo ' a yama- 
yaitiana kakawana gimiyanii, ada. uyu'uyuyuna 
ni'u getane gimiyami, ada Yaubada Alu'alu- 
wana ni ' u getane gi ' alu ' alugedadanena . 

3 Ada Yaubada gigahe gigayo, "Mahamahalina 
gidayemu" , be mahamahalina giyemu. 

4 Kadu Yaubada mahamahalina gi * itana higa 
yamumuna^ ada Yaubada mahamahalina be 
uyu'uyuyuna gilivihidi. 5 Ada Yaubada 
mahamahalina givewagana Uyadayada, kadu 
uyuyu givewagana Bogibogi. Ada ahe lavilavi 
ada ahe malalauga, tova sa'eyana. 



1:6-8 6 Tu Yaubada gigahe gigayo, 
"Aba* ailivita gidayemu ni'u hinafane ada 
ni'u be ni'u gidalivihidi." 7 Ada Yaubada 
aba'ailivita gibubuna ada ni'u aba'ailivita 
dibune be ni'u aba'ailivita getane 



gilivihidi. Ada ahe amine. 8 Ada Yaubada 
aba ' ailivitai-nadi givewagana Lobama . Kadu 
ahe lavilavi ada ahe malalauga, tova 
anavelu. 

1:9-13 9 Tu Yaubada gigahe gigayo, 
"Ni'u lobama dibune hidavaga ' auta hidave- 
sa'eya kadu avala gidalakayemu." Ada ahe 
amine. 10 Ada Yaubada avala givewagana 
Babi ada ni'u yadi vaga'auta givewagana 
Lehaga. Kadu Yaubada gi' itana higa 
yamumuna. 11 Ada Yaubada gigahe gigayo, 
"Babiya isisi'u hidakabu, a' a wa'otovidi, 
balele wa'otovidi, ai veguveguwadi 
wa'otovidi babi againe hidaveguwa, guwadi 
tulidi tulidi. Ada ahe amine. 12 Ada 
babiya isisi'u hikabu, a' a wa'otovidi, 
balele wa'otovidi, ada ai veguveguwadi 
wa'otovidi hiveguwa, guwadi tulidi tulidi. 
Kadu Yaubada gi' itana higa yamumuna. 
13 Kadu ahe lavilavi ada ahe malalauga, 
tova ana veto. 



1:14-19 14 Tu Yaubada gigahe gigayo, 
"Mahala hidalakayemu lobama lulauvana 



againe, uyadayada be uyuyu hidalivihidi 
fa ' ina . Mahala tova hidave • iya * iyayedi , 
wehi ana tova, kakaha ana tova, kadu 
aiyeta be malamala hidave * iya ' iyayedi . 
Mahala aituha fa'idiya. 15 Ada mahala 
lobama lulauvana againe babi-mo'a 
hidatuvemahalina." Kadu ahe amine. 16 Ada 
Yaubada mahala lakahidi luhei gibubudi ada 
mahala lakahina uyadayada gidavehimeyena, 
mahala kabi'ona uyuyu gidavehimeyena, kadu 
badibadi gibubudi. 17 Ada Yaubada lobama 
lulauvana againe gisedi babi-mo'a hidatuve- 
mahalina fa' ina, 18 Ada uyadayada be 
uyuyuya hidavehimeyedi fa 'ina, kadu maha- 
mahalina be uyu'uyuyuna hidalivihidi fa 'ina. 
Ada Yaubada gi ' itana higa yamumuna. 
19 Kadu ahe lavilavi ada ahe malalauga, 
tova anave 4. 



1:20-23 20 Tu Yaubada gigahe gigayo, 
" Ni ' u gaito ' o i ' ibubunidi wayawaidiyao 
hida' ivetubulalagidi, kadu manuga hidayave- 
yavega babi getane lobama hinafane." 
21 Ada abi'eya lakahidi kadu gaito 'o 



i ' ibubunidi wayawaidiyao moya ' aidi hinunu- 
' igaigana-ma Yaubada gibubudi, badi ni'u 
agaidiya hiyo'oyo'o, waumidi tulina tulina. 
Kadu manuga wa ' of adiyao , bebewa wa ' of adiyao 
gibubudi, waumidi tulina tulina. Ada 
Yaubada gi' itana higa yamumuna. 22 Ada 
Yaubada nuwanuwa yamumuna badi fa'idiya 
gigaheyena gigayo, "Wadabihiwami wadave- 
'aliyahega ada ni'u lehageya wadavemagana, 
ada manuga babiya hidabihiwadi. 23 Kadu 
ahe lavilavi ada ahe malalauga, tova 
anave 5 . 



1:24-27 24 Tu Yaubada gigahe gigayo, 
" Babi gaito ' o i * ibubunidi wayawaidiyao 
moya ' aidi gida ' ivetubulalagidi, waumidi 
tulina tulina. Kadu yomuyomu, i* ibubunidi 
gayagayagidi, kevakeva walawala ' a gida ' ive- 
tubulalagidi waumidi tulina tulina. Ada 
ahe amine. 25 Ada Yaubada kevakeva 
walawala' a gibubudi, waumidi tulina tulina, 
kadu i ' ibubunidi moya ' aidi babiya 
hi ' i ' igayagayaga-ma gibubudi , waumidi 
tulina tulina. Ada Yaubada gi' itana higa 



yamumuna. 26 Au Yaubada gigahe gigayo^ 
"Kaliva kadabubuna anunuda amine, kadu 
ada ita'ita amine. Ada hidavehimeya 
lehaga iganina agaidiya, hahavi manugina 
agaidiya, yomuyomu agaidiya, babi moya- 
'aina againe, kadu i'ibubunidi gayagaya- 
gidi moya'aidi agaidiya. 27 Anafaiweya 
Yaubada kaliva gibubuna tauna anununa 
amine. E, Yaubada anununa amine gibubuna, 
kaliva be kwamayoku gibubudi. 



1:28-31 28 Ada Yaubada yana nuwanuwa 
yamumuna badi fa'idiya gigaheyena gigayo, 
"Wanavefoulufuwaga be wanavenatunalilihiwaga, 
ada babi-mo'a wanavemagana, ada wanafaiwala 
be wanavehavaina. Ada lehaga iganina 
agaidiya, hahavi manugina agaidiya, kadu 
gaito ' o moya ' aidi wayawaidiyao babiya 
hinauna-ma agaidiya wanavehimeya. 29 Kadu 
Yaubada gigahe gigayo, "Wa'ita, aihaya 
moya ' aina wa • otovina babi moya * aina matane 
himimiyami-ma a gavele'owomi, kadu ai 
moya 'aina waguwana wa* otovina amiga fa'ina 
me'ama. 30 Ada kevakeva walawala'a moya- 



'aidi agaidiya, hahavi manugina moya 'aidi 
agaidiya, i ' ibubunidi moya ' aidi babiya 
hi ' i ' igayagayaga-ma agaidiya, kadu gaito * o 
moya* aidi wayawaidiyao agaidiya, yogo 
matamatagina moya* aina ahe gaveledi adiga 
fa'ina." Ada ahe amine. 31 Tu Yaubada 
gaitoma sa*eyana sa*eyana ahe gibubudi-ma 
gi'itadi higa yamuyamumu-mo * edi . Kadu ahe 
lavilavi ada ahe malalauga tovai-nadi 
anave 6. 



2:1- 



4 Tova Anave 7 Fa ' ina 



2:1-4 1 Anafaiweya lobama be babi-mo*a 
gibubu-owona adi yo*o moya 'aina. 2 Tu 
tova anave 7 Yaubada yana aibubuna 
gilauyabu, ada tova anave 7 againe yana 
faisewa moya* aina gi*ilovena. 3 Au Yaubada 
tova anave 7 fa * ina nuwanuwa yamumuna 
gigaheyena be gisevehailena, ada miyabogi 
gilubodana, Yaubada yana faisewa moya* aina 
gibubuna-ma againe gi ' ilova fa * ina. 
4 Lobama be babi-mo'a kahihidi adi 
aibubuna againe au hidede amine. 

2:5-25 Kaliva Ana Aibubuna 



2:5-10 5 Tova Yaubada babi-mo'a be 
lobama gibubudi medede againe aimo keke 
tamo isisi'u babiya gidadauda, kadu keke 
tamo a* a gidakabukabu. Yaubada babiya wehi 
keke gidakiveheloloni fa'ina, kadu kaliva 
keke tamo gidamiyami-yo babi gidafahafahani, 

6 Tu gufa babi againe giguwaguwalena be 
babi matana moya'aina gikikiveduvedubana. 

7 Au Yaubada babi maikamaikawana againe 
kaliva giki* amo' amovekalivana be kabu'awane 
yawaina giya' avedaraana, ada ahe givekaliva, 
bana * e gaito * o i ' ibubunina wayawaina . 

8 Ada Yaubada faha gifahana lauhanaga 
amine babi ana egana Ideni againe^ ada 
giki* amo' amona kalivai-nadi-ma wadedei 
againe gisena. 9 Ada Yaubada ai moya'aina 
adi ita'ita nuwavaivaidiyao, be guwadi a' a 
yamumuna babi againe gikive* awagagalidi; 
kadu'e yawaida ana ai kaliva hina' ana-ma 
keke hina'alika, au hinamiya-vagata. Medema 
faha hinafane^ kadu ai velugana nuwanuwa 
yamumuna be koyona adi abahalamana ana 



ai. 10 Gufa gihobu Ideni againe be fahd 
gi' ivenuvenumulina, tu gihobu be agena 4 
gisedi. 

2:15-17 15 Tu Yaubada kaliva givega* aulena 
tu faha Ideni againe gisena be gidafaha 
tu gida' itave'avina. 16 Ada Yaubada kaliva 
givehimeyena gigayo, "Faha aina moya'aina 
againe una ' a-kawokawowo^ 17 Tu nuwanuwa 
yamumuna be koyona adi abahalamana ana ai 
againe keke una 'a, f a ' ina aiyetai-nadi 
againe una 'ana wona velemo'ena una'alika." 



2:18-20 18 Kadu Yaubada gigahe gigayo, 
"Kaliva anakaibe gimimiyami ana ita keke 
yamumuna. Au ana toveluga ana aluna bana 
amine ganabubuna." 19 Ada auwe, babi 
againe Yaubada kevakeva walawala'a moya- 
'aidi, kadu hahavi manugina moya'aidi 
giki' amo' amodi, ada kaliva againe gi'aliyedi 
be gida'ita, kai kaliva gavaimi 
gidavewagadi^ tu gavana kaliva gaito 'o 
i ' ibubunidi wayawaidiyao sa ' eyana sa ' eyana 
givewagadi, badi adi egana. 20 E, yomuyomu 
moya'aidi, hahavi manugina, kadu kevakeva 

walawala'a moya'aidi adi egana tulina 
tulina kaliva givewagadi be giyakahidi, 
tu kaliva fa'ine keke tamo ana toveluga 
bana anafaiweya. 



2:21-25 21 Hidema fa'ina Yaubada kaliva 
give* enoinataigina, ada gi * enomataiga againe 
bana lumalumana sa'eyana givaina be vidona 
againe gisebodana. 22 Ada lumalumai-nadi 
Yaubada kaliva againe givaina-ma againe 
kwamayoku gibubuvekwamayokuna, ada ahe 
givekwaraayoku, ada kaliva againe givega- 
' aulena . 23 Givega * aulena , au kaliva 
gigahe gigayo, "Auwe hideva luluna luluku 
kadu wowona wowoku, au wowoma sa'eyana. 
Bana ana egana kwamayoku^ kaliva againe 
Yaubada gikiveyemaunina fa'ina. 24 Hidema 
fa'ina nagi againe kwamayoku tamana be 
hinana gihegedi, tu moganena againe 
gimiyave' avina, ada adiseluga wowodi 
sa'eyana. 25 Ada kaliva be vavinena 
adiseluga hivekonekone tu keke hidawowomumu. 

3:1- 



24 Kaliva Yana Be'u 



3 : 1-7 1 Tu oloto aikaunuwanuwa-mo ' ena 
tu kevakeva walawala ' a moya * aidi Yaubada 
gibubudi-ma, badi ma'ita. Tu kwamayoku 
againe gigahe gigayo, "Ka'i velemo'ena 
Yaubada ahe gigahe keke tamo faha aina 
agaidiya wana ' au ' a? " 2 Ada kwamayoku 
oloto againe gigahe gigayo, "Faha aina 
guwadiya amafaiweya ana 'a, 3 Tu ai faha 
hinaf ane medema guwana fa ' ine Yaubada ahe 
gigahe gigayo, 'Keke againe wana 'a kadu 
keke wanakiluvaluvani . ' Ka*i anakiluvaluvana 
digo, au ana'alika." 4 Tu oloto kwamayoku 
againe gigahe gigayo, "Keke mo* a 
wana'alika, 5 Tu wana 'ana againe au 
matami ginamahalina, ada Yaubada amine 
amiseluga wanaveyaubada^ nuwanuwa yamumuna 
be koyona wanahalamanedi^ Yaubada yana 
nuwahuya amine omi'iyao. Au higa Yaubada 
gihalahalamana be keke gidahawavemogataleni 
agaimiya." 6 Tu kwamayoku gina be gi'ita 
higa ai-nadi guwana a' a yamumuna kadu 
ana ita'ita nuwavaivaina^ kadu nuwahuya 

fa ' ine higa nuwavaivaina . Gi • it ana be 
guwana gikoluna ada gi ' ana . Kadu ' e ma * ita 
moganena givelena be gi'ana. 7 Hi 'ana tu 
adiseluga matadi gimahalina be halamana 
hivaina. Ada higahe higayo, "Konekonemeyao 
amimiyami." Au ai lukumina hidakana be 
hi'onana adi aikeva fa' ine. 



3:8-13 8 Tu mala gilavina againe 
Yaubada faheya ginunudadana be butuna 
hinogalina. Hinogalina tu kaliva wavavinena 
hiveudimodimo faha ana ai agaidiya, 
Yaubada keke gina ' itadi fa ' ina . 9 Ada 
Yaubada kaliva gikovana gigayo^ "Hai 
umimiyami?" 10 Ada gigayo, "We' a tu o 
butu faheya ganogalina au gawowomumu 
konekoneku fa 'ina ada againe gaveu." 

11 Ada Yaubada gigayo, "Hakwadi gihawave- 
mogatale higa uvekonekone? Ai-nadi 
gahawatana-ma againe ka'i ahe u'ana?" 

12 Ada kaliva gigahe gigayo, "Kwamayoku- 
nadi aku aluna fa ' ine uveleku, bana 
ai-nadi againe giveleku be ga'ana." 

13 Atu kwamayoku againe Yaubada gigahe 



gigayo^ "Gavaimi uga?" Kwamayoku gigayo^ 
" Oloto gigahekauyeku be ga ' ana . " 

3:14-19 14 Au Yaubada oloto againe 
gigahe gigayo, 

"Ukoyo ' ima ' ima fa ' ina 
A alatabutabu lakahi-mo ' ena ganavele, 
Kevakeva walawala'a adi alatabutabu ma 'ita. 
Kamoniya unanunu-vagata, 
Fwayaf waya una ' au ' ana . 

15 Yaku vehimeya againe 

O ' eni be kwamayoku wanave ' avenivenibaina 
Kadu a yo'o be badi'e adi yo'o 

hinave ' avenivenibaina . 
Badi adi yo'o kalivana u'u 

ginavagafuwafuwana^ 
Tu bana age ' edu ' eduna unayovana . 

16 Ada kwamayoku againe gigahe gigayo, 
"Ukoyo fa 'ina ya aulolo be ya tagiya 
Unavenatuna againe ganakivetubugi-mo ' ena ; 
Aulolo againe natumomo unavenatunedi . 

Tu aimo mogane againe nuwanuwa lakahina, 
Ada againiya gina vehimeya. " 

17 Ada Adama againe gigahe gigayo. 

"Vavine bonana unogalina fa'ina, 

Ada againe ai-nadi gahawatana-ina againe u'a, 

Au babi gikoyo o fa'iniya. 

Be againe watagigi una'au'a, 

Yawaini ana aituha moya'aine. 

18 Aboda kadu yogo babi 
Ginave ' awagagalina o fa ' iniya ? 
Ada faha a 'ana againe una* a. 

19 Magiginiya a hitana ginafolu againe 
Aga unavaina be una 'ana. 

Ginanauwena alika againe^ au babiya unayewa^ 

Fa'ina babi againe ulakayemu. 

Tu o'eni, babi maikamaikawana, 

Kadu alika againe unavebabi-havagi." 



3:20-24 20 Tu kaliva vavinena givewagana 
Ive, bana'e tomiyababi raoya' aideyao hinada 
fa'ina. 21 Tu Yaubada kevakeva giinunudi 
be kwafilidi againe Adama wavavinena adi 
aikeva give'osedi. 22 Au Yaubada gigahe 
gigayo^ "Adainoya kalivai-nadi ahe ide'eyao 
amine ^ nuwanuwa yamumuna be koyona 
gihalamanedi^ tu ka * i nimana gidatunena 
yawaidi ana ai againe kadu'e gidakoluna 

be gida ' ana, ada againe gidamiya-vagata . 
23 Hideina fa'ina Yaubada giluwavina be faha 
Ideni ginuyabuyabuna, be babi gilakayemu 
againe-ma gidafahana. 24 Au kaliva 
giluwavina ada lauhanaga amine Ideni faha 
againe lobama ana tovenuwa'ata ita'itave- 
'avidiyao gisedi, kadu noya'aina ana ita 
ilama amine gitalatalabababalina, yawaida 
aina ana eda gidasebodana fa'ina. 



This translation has been prepared under the 
auspices of the Summer Institute of 
Linguistics . 



